# 1.2. Poñendo as cousas claras

# O reto ao que enfrontarse

A situación da lingua galega está en perigo.

Como galegos e galegas é parte do noso labor facer uso da nosa lingua co obxectivo de contribuír á difusión e á perdura da mesma.

Tal é como viches no punto anterior, os medios de comunicación, son un elemento de difusión de información fundamental, que está ao alcance de todo o mundo. Nas revistas e nos xornais de Galicia faise cada vez menos uso do galego.

Para contribuír e poñer solución a iso... Que che parece, xunto cos teus compañeiros e compañeiras, a idea de elaborar un xornal escolar exclusivamente en lingua galega?

Non hai mellor modo de iniciar o cambio, que comezando por un ou unha mesma.

Estás preparado e preparada para converterte en xornalista e promover o uso da nosa lingua a través de diferentes novas que esperten o interese do resto da túa escola? Imos!

## Lectura facilitada

A nosa lingua está en perigo.

Co seu uso axudamos a que non se perda.

Nos xornais e nas revistas cada vez se fai menos uso dela.

Que che parece facer un xornal en galego cos teus compañeiros e compañeiras?

Estás preparado e preparada para ser xornalista e falar na nosa lingua?

Imos!

## Audio

audio/mpeg

# A por todas

O mundo dos xornais e amplo e variados. Entre moitos tipos, podemos atopar xornais que se centran na difusión de novas de actualidade, algúns dedicados a arte ou ao deporte, que se dedican exclusivamente a falar de novas relacionadas cos diferentes deportes.

Para poder elaborar un xornal axeitadamente, debes atender a moitos aspectos, tales como a gramática, a ortografía, a estrutura dos textos, o deseño... Amodo! Non te preocupes! Todos eses aspectos serán traballados ao longo desta unidade.

Ante tanta variedade xornalística, e dado que te vas transformar nun ou nunha xornalista xunto cos teus compañeiros e compañeiras, a vosa proposta de retos é a seguinte:

Reto 1

Elaborar un xornal en formato físico onde se inclúan diferentes seccións (novas de actualidade, deportivas, gastronómicas, de ocio e entretemento, entre outros moitos aspectos). Será decisión túa e da túa clase, difundir este xornal co resto do centro educativo ou, en cambio, convertelo nun de aula.

Reto 2

Seguindo a liña do reto 1, neste reto 2 propoñemos a elaboración dun xornal en formato dixital, que inclúa non só textos escritos, senón tamén audios e vídeos nas súas diferentes seccións.

Reto 3

Elaborar unha revista sobre o persoal docente do centro educativo. A información será recollida a través da realización de entrevistas e a súa correspondente redacción.

## Lectura facilitada

Hai moitos tipos de xornais.

Algúns falan de actualidade, outros de arte e outros de deporte.

Para facer ben un xornal hai que atender moitos aspectos, como a gramática, a ortografía e o deseño.

Os vosos retos son os seguintes:

Reto 1

Facer un xornal en papel con diferentes seccións:

- Actualidade.
- Deporte.
- Gastronomía.
- Ocio.

Reto 2

Facer un xornal en formato dixital, usando audios e vídeos.

Reto 3

Facer unha revista sobre o profesorado do centro.

Para iso, terás que facer entrevistas aos teus e ás túas docentes.

## Audio

audio/mpeg

# Pasos a seguir

Temos claro que non é un reto doado pero... Tranquilidade!

Que che parece se comezamos por ver cales son os pasos a seguir? Os auténticos e as auténticas xornalistas teñen que ser persoas ben organizadas!

## Daremos un pequeno repaso...

Como ben sabes, para escribir correctamente, a gramática, a ortografía e os signos de puntuación son de vital importancia.

Xa traballaches estes contidos na unidade anterior, pero un pequeno repaso sempre é de moita axuda. Por iso mesmo, nos próximos puntos repasarás:

- Os signos de puntuación.
- A ortografía.
- As categorías gramaticais (pronomes persoais, substantivos, adxectivos, adverbios, verbos e determinantes)

## Recordaremos ferramentas xa coñecidas...

Os bos e as boas xornalistas dominan o físico e o dixital, polo que faremos uso de ferramentas de ofimática como o LibreOffice Impress ou o Draw.

## Aprenderemos sobre os...

Diferentes tipos de textos que se poden engadir nos xornais:

- Texto instrutivo.
- Texto expositivo.
- Texto argumentativo.
- Texto descritivo.
- Texto narrativo.

## Escolleremos o noso reto

Primeiro facendo unha reflexión individual e, despois, en gran grupo. É importante pensar detidamente a nosa selección, tendo claro os motivos polos que nos decantamos pola mesma.

## Seremos...

Xornalistas con sentido crítico, decididos e decididas a elaborar un xornal no que o uso do galego sexa fundamental, e cargado de contidos de entretemento para todos os públicos.

## Lectura facilitada

Tranquilo/a!

Os pasos para acadar o reto están todos pensados.

Repasaremos:

a gramática, a ortografía e os signos de puntuación.

Usaremos ferramentas dixitais.

Por exemplo, LibreOffice e Draw.

Traballaremos distintos tipos de textos.

- Textos que explican.
- Textos que informar.
- Textos que describen.
- Textos que contan historias.
- Textos que recollen a nosa opinión.

Escolleremos o reto,

De forma individual e en grupo.

Transformarémonos en xornalistas.

## Audio

audio/mpeg

# Que conseguiremos co noso reto?

Ao chegar á fin da nosa viaxe, serás quen de...

- Coñecer o concepto de texto instrutivo, expositivo, argumentativo, descritivo e narrativo.
- Identificar os diferentes tipos de textos.
- Coñecer a estrutura dos diferentes tipos de textos.
- Nomear diferentes exemplos dos tipos de textos.
- Redactar axeitadamente os textos traballados.
- Revisar correctamente os textos redactados, tanto os propios como os alleos.
- Apreciar e valorar a importancia da nosa lingua.
- Mellorar a túa maneira de comprender e expresarte facendo uso da lingua escrita.

## Lectura facilitada

Ao final desta viaxe, serás capaz de...

coñecer os tipos de textos,

coñecer exemplos de cada tipo de texto,

revisar os textos,

valorar a lingua galega,

mellorar a túa forma de escribir.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)